Ministerstvo školstva
SLOVENSKEJ REPUBLIKY
Číslo: 549/2001 – sekr. 

Materiál na rokovanie 		
vlády SR

Dodatok

k materiálu Milénium – Národný program výchovy  a vzdelávania v Slovenskej republike na najbližších 15 až 20 rokov

Podnet: 							Obsah materiálu:

 Materiál sa predkladá na základe 				1. Predkladacia správa
požiadavky odboru						2. Dodatok k materiálu Milénium - 
 vládnej agendy Úradu vlády SR				    Národný program výchovy  a	                                                                                       vzdelávania v Slovenskej       
								     republike na najbližších 15 až 
								     20 rokov

Predkladá:

Milan Ftáčnik
minister školstva 
Slovenskej republiky

Bratislava 18. októbra 2001

Predkladacia správa

	Úloha vypracovať Národný program výchovy a vzdelávania v Slovenskej republike na najbližších 15 až 20 rokov vyplýva z Programového vyhlásenia vlády SR. Vyššie uvedený materiál bol predložený listom ministra školstva SR číslo 549/2001 – sekr. z 19. júla 2001 predsedovi vlády SR s požiadavkou, aby bol národný program predložený na rokovanie vlády SR. Vzhľadom na to, že viaceré pripomienky niektorých ústredných orgánov štátnej správy neboli akceptované, odbor vládnej agendy Úradu vlády SR požiadal Ministerstvo školstva SR, aby tie pripomienky, ktoré neboli akceptované boli s príslušnými ústrednými orgánmi prerokované s cieľom tieto rozpory odstrániť. 

D o d a t o k

k materiálu Milénium – Národný program výchovy a vzdelávania v Slovenskej republike na najbližších 15 až 20 rokov

	Národný program výchovy a vzdelávania v Slovenskej republike na najbližších 15 až 20 rokov bol odoslaný na medzirezortné pripomienkové konanie listom ministra školstva SR číslo 549/2001 – sekr. Vzhľadom na to, že niektoré pripomienky sme neakceptovali, odbor vládnej agendy Úradu vlády SR po jeho predložení na rokovanie vlády SR nás požiadal, aby sme tie pripomienky, ktoré neboli akceptované s príslušnými ústrednými orgánmi prerokovali.
	Na základe vyššie uvedeného sa predkladá nasledovné ustanovenie: 

I.	Pripomienky Ministerstva zahraničných vecí SR, Ministerstva obrany SR, Ministerstva zdravotníctva SR, Ministerstva pôdohospodárstva SR, Ministerstva práce, sociálnych vecí a rodiny SR boli akceptované v plnom rozsahu. 

II.	Za účelom prerokovať neakceptované pripomienky ostatných ústredných orgánov štátnej správy sa konali pracovné rokovania, na ktorých  sa dospelo k nasledovným záverom:

1.	Ministerstvo kultúry  SR listom číslo 392/2001 – 300 nám oznámilo, že na svojich pripomienkach netrvajú. Podobne aj Ministerstvo výstavby a regionálneho rozvoja SR nám listom č. 2120/130/2001 z 9.8.2001 oznámilo, že netrvajú na pripomienkach, ktoré neboli akceptované. 

2.	Požiadavka Ministerstva životného prostredia SR, v tom, aby ich nominant bol zastúpený v Národnej kurikulárnej rade bola akceptovaná. 

3.	S Ministerstvom hospodárstva SR a s Ministerstvom dopravy, pôšt a telekomunikácií SR sa dospelo k zhode vtom, že ich pripomienky, ktoré neboli akceptované majú charakter odporúčania, a preto na ich zapracovaní netrvajú. 

4.	Ministerstvo vnútra SR od svojej požiadavky, aby realizačný plán k národnému programu tvoril prílohu k materiálu, po dvojstrannom rokovaní ustúpilo. 

5.	Ministerstvo pre správu a privatizáciu národného majetku SR po dvojstrannom rokovaní oznámilo, že na svojej požiadavke ohľadom návrhu uznesenia B.4 /zrušiť dvojročný cyklus spresňovania úloh na rokovanie vlády SR/ netrvajú.

6.	Rokovanie s Ministerstvom financií SR sa uskutočnilo na úrovni ministrov, na ktorom bolo dohodnuté a obojstranne akceptované: 

6.1 V návrhu na uznesenie vlády SR sa bod B.5 z návrhu vypúšťa.

6.2 V časti 8. Realizačný plán k Národnému programu výchovy a vzdelávania v Slovenskej republike na najbližších 15 až 20 rokov úloha znie takto: 

V oblasti hmotnej zainteresovanosti pedagogických zamestnancov zabezpečovať postupné zvyšovanie ich reálnych príjmov a to v súlade s možnosťami štátneho rozpočtu. 

2

6.3 V texte celého materiálu tie časti, ktoré sa dotýkajú zvyšovania HDP pre školstvo treba chápať ako zámer Ministerstva školstva SR, ktorý sa bude spresňovať v nadväznosti na možnosti štátneho rozpočtu. 

7.	Pripomienky Ministerstva spravodlivosti SR boli na pracovnom rokovaní k vyhodnoteniu medzirezortného pripomienkového konania  podrobne posúdené a prediskutované. Aj napriek tomu však nedošlo k dohode. 

7.1 Navrhuje sa zvýšiť podiel prijímaných žiakov základných škôl na gymnáziá maximálne na 35%.
      Vyhodnotenie: pripomienka sa neakceptuje. Navrhovaný 30% - tný podiel žiakov základných škôl prijímaných na gymnáziá sa považuje za optimálny vzhľadom k pomeru všeobecného a odborného vzdelávania ako aj na možnosti prijímania absolventov gymnázií na vysoké školy. 

7.2 Navrhuje sa zaviesť vyučovanie predmetu náboženská výchova v alternatíve s etickou výchovou na I. stupni ZŠ ako povinný predmet. V tejto súvislosti sa navrhuje vykonať potrebné zmeny v realizačnom pláne národného programu výchovy a vzdelávania.
	Vyhodnotenie:  pripomienka sa neakceptuje. Prípadné riešenie tejto problematiky je možné prostredníctvom kurukulárnej transformácie /obsahovej prestavby/ výchovy a vzdelávania v nasledujúcom období. 

7.3 Navrhuje sa zabezpečiť financovanie neštátnych škôl /súkromné školy a cirkevné školy/ tak, aby bolo rovnaké ako na štátnych školách. 

	Vyhodnotenie: pripomienka a neakceptuje. Uvedená problematika je v materiály v súlade s Programovým vyhlásením vlády SR, kde je uvedené, že vláda zabezpečí, aby úroveň financovania súkromných, cirkevných a štátnych škôl bola porovnateľná. Financovanie  škôl je komplexne riešené v návrhu zákona o financovaní školstva, v ktorom je financovanie neštátnych škôl za určitých podmienok rovnaké so štátnymi školami.

	Rozporné stanoviská boli prekonzultované v rámci rozporového konania na úrovni ministra školstva a ministra spravodlivosti dňa 13.7.2001. Rozporové konanie nebolo ukončené a dospelo sa iba k záveru, že obaja ministri budú pokračovať v rokovaní aj v nasledujúcom období a o výsledku tohto rokovania budú informovať vládu SR. Táto skutočnosť nebráni prerokovaniu materiálu vo vláde SR, ktorá zaujme k predmetnej veci konečné stanovisko. 

III.	Národný program výchovy a vzdelávania v Slovenskej republike na najbližších 15 až 20 rokov bol prerokovaný 25. júna 2001 v Hospodárskej rade vlády SR a 29. júna 2001 v Rade hospodárskej a sociálnej dohody. Pripomienky z vyššie uvedených orgánov sú do  národného programu zapracované. Hospodárska rada vlády SR ako aj Rada hospodárskej a sociálnej dohody odporučili národný program prerokovať vo vláde SR.